Необходимата дневна доза витамин D e 5 мг
Публикувана на 10 Април 2019, Сряда, 11:28
Витамин D се отделя в човешкото тяло
в отговор на излагането на слънчевите лъчи
но може да бъде осигуряван и чрез храната.
Той е мастноразтворим и е по-различен от останалите витамини. Класифицира се и като хормон, тъй като се синтезира в една част на тялото, а регулира процеси в друга.
Витамин D участва в регулацията на нивата на калция в кръвта. Тази регулация се осъществява чрез повлияване на абсорбцията на калций и фосфор от тънките черва. Ниските нива на витамина
водят до различни костни заболявания
Витамин D подобрява защитните сили на организма, като
засилва функциите на имунните клетки (моноцити, макрофаги)
и улеснява имунния отговор. Установено е, че при деца и възрастни с нормални нива на витамина, инфекции настъпват много по-рядко.
Предполага се, че витаминът играе роля в активирането на част от панкреатичните бета-клетки, които са отговорни за синтеза на инсулин. Според изданието Medical News Today все повече медицински проучвания показват, че достатъчната концентрация на витамин D в тялото
а правилно дозираният прием на витамина при децата редуцира с 88% риска от развитието на диабет тип 1 до 32-годишна възраст.
Поради факта, че витаминът се синтезира от организма ни и го приемаме и чрез храната, трудно може да се определи дневната нужда от него. Синтезирането на витамина е силно зависимо от сезона и слънцегреенето, което е различно в различните части на света. Хората, които живеят в слънчеви географски райони като южните щати на САЩ, Мексико, Еквадор и други екваториални страни, могат да синтезират цялото количество витамин D, от което има нужда тялото през цялата година,
без да е необходим допълнителен прием чрез храната
Слънчевото лъчение през зимата е слабо и не успява да провокира синтезата на витамин D. В северните страни хората трябва да си набавят витамина почти изцяло чрез храненето. Тъй като той не се среща в много продукти, производителите
започнаха да го добавят в т. нар. функционални храни
като мляко, млечни кремове, зърнени закуски и т.н.
Недостигът на витамин D влияе неблагоприятно на костната плътност. Дефицитът на витамина в ранна възраст се свързва със заболяването рахит. В по-зряла възраст се наблюдават костни заболявания като остеомалация и остеопороза. Ниските нива на витамина са причина за
влошаване на зъбното здраве
Дефицитът на витамина се свързва и със заболявания на нервната система като множествена склероза.